(lòt bò a) www.socialsecurity.gov

Kouman mwen ka aplike pou yon Nimewo 

ak yon kat Sekirite Sosyal?

Anjeneral, se sèlman moun ki pa sitwayen ameriken 

men ki gen pèmisyon Department of Homeland 

Security (DHS) pou travay ki ka aplike pou yon 

nimewo Sekirite Sosyal. Pou aplike pou yon Nimewo 

Sekirite Sosyal:

• Ranpli yon Fòm Aplikasyon Pou yon Kat Sekirite 

Sosyal (Fòm SS-5-HC); epi 

• montre nou dokiman orijinal ki pwouve:

— Kondisyon imigrasyon ou;

— Elijiblite pou travay ou;

— Laj ou; ak 

— Idantite ou.

• Voye fòm aplikasyon ou ranpli a pa lapòs ansanm 

ak dokiman orijinal yo nan biwo Sekirite Sosyal ki 

tou pre ou. 

Sitiyasyon Imigrasyon 

Pou pwouve kondisyon oswa sitiyasyon imigrasyon 

ou, ou dwe montre nou dokiman imigrasyon ki pa 

ekspire ou genyen nan moman an, tankou I-94, 

Arrival/Departure Record (Dosye Antre/Sòti), DHS te 

founi ou lè ou te antre Ozetazini. Si ou se yon etidyan 

ak statu F-1 oswa M-1, nou bezwen wè tou fòm I-20 

ou, Certificate of Eligibility for Nonimmigrant Student 

Status (Sètifika Elijiblite pou Sitiyasyon Etidyan Non 

Imigran). Si ou se yon vizitè pou yon pwogram echanj 

J-1 oswa J-2, ou dwe montre nou (Fòm DS-2019 ou, 

Certificate of Eligibility for Exchange Visitor Status

(Sètifika Elijiblite pou Sitiyasyon Vizitè Echanj). 

Elijiblite travay

Pou pifò travayè etranje yo, nou bezwen wè sèlman 

I-94 ou, Arrival/Departure Record (Dosye Antre/Soti) 

Kèk travayè etranje dwe montre pèmi travay DHS 

yo tou (I-766 oswa I-688B). Etidyan entènasyonal 

yo dwe prezante lòt dokiman. Pou plis enfòmasyon, 

li Etidyan Entènasyonal Ak Nimewo Sekirite Sosyal

(Piblikasyon No. 05-10181-HC).

Laj 

Ou dwe prezante batistè ou si ou genyen li oswa si 

ou ka jwenn li san pwoblèm. Si non, nou ka konsidere 

lòt dokiman, tankou paspò ou oswa yon dokiman DHS 

founi pou pwouve laj ou. 

Idantite 

Nou ka aksepte sèlman sèten dokiman kòm 

prèv idantite. Yon dokiman akseptab dwe regilye 

(pa ekspire) epi li dwe montre non ou, enfòmasyon 

sou idantite ou epi nou pito yon dokiman ki genyen 

yon foto ki resan. Biwo Sekirite Sosyal ap mande 

pou yo wè dokiman imigrasyon Etazini ou genyen. 

Pami dokiman imigrasyon ki akseptab yo, genyen: 

• Fòm I-551 ou (avèk tou viza imigran ki nan paspò 

etranje ou ki poko ekspire ki ka verifye nan aparèy 

ki fèt pou sa); 

• Fòm I-94 ansanm avèk paspò etranje ou ki poko 

ekspire; oswa

• Kat pèmi travay ou jwenn nan Department of 

Homeland Security (I-766 oswa I-688B).

Tout dokiman yo dwe swa orijinal oswa kopi ki 

sètifye nan biwo ki founi dokiman yo. Nou pa ka 

aksepte fotokopi oswa kopi dokiman ki notarye. Nou 

pa ka aksepte non plis tou yon resi ki montre ou te 

aplike pou dokiman an. Nou ka itilize yon dokiman 

pou de (2) rezon. Pa egzanp, nou ka itilize pèmi travay 

DHS ou kòm prèv elijiblite ak idantite ou. Men tou, 

ou dwe prezante omwen de (2) dokiman diferan.

Nap voye nimewo ak kat ou a pa lapòs imedyatman 

nou verifye dokiman ou yo nan DHS. Pandan ou ap 

tann nimewo Sekirite Sosyal ou, patwon an ka itilize 

yon lèt nou ki endike ou aplike pou yon nimewo. 

Travay ou ka itilize dokiman DHS ou kòm prèv 

otorizasyon ou pou ou travay Ozetazini. Travay 

ou ka jwenn plis enfòmasyon sou sit entènèt nan 

www.socialsecurity.gov/employer/hiring.htm.

Nimewo Sekirite Sosyal Pou Moun

Ki Pa Sitwayen Ameriken

Nimewo Sekirite Sosyal Pou Moun Ki Pa Sitwayen Ameriken
www.socialsecurity.gov

Kisa mwen ka fè si mwen bezwen yon 

nimewo pou afè taks?

Si ou bezwen yon nimewo pou afè taks epi ou pa 

otorize pou travay Ozetazini, ou ka aplike pou yon 

nimewo Idantifikasyon apa nan Internal Revenue 

Service (IRS). Vizite IRS an pèsòn oswa rele

IRS gratis nan nimewo, 1-800-TAXFORM

(1-800-829-3676), epi mande Fòm W-7, Application 

For An Individual Taxpayer Identification Number 

(Aplikasyon Pou Yon Nimewo Idantifikasyon 

Kontribiyab Endepandan).

Èske mwen bezwen yon nimewo pou lòt 

sèvis gouvènman?

Moun ki pa sitwayen ameriken men ki legal nan 

payi a ka jwenn anpil benefis ak sèvis san yo pa gen 

yon nimewo Sekirite Sosyal. Ou pa bezwen yon 

nimewo pou fè biznis avèk yon bank, pou enskri pou 

lekòl oswa pou aplike pou tès edikasyon, pou jwenn 

asirans medikal prive, pou aplike pou pwogram lench 

nan lekòl oswa pou aplike pou kay ke leta ede ou 

oubyen paye pou ou. Ou pap ka genyen yon nimewo 

Sekirite Sosyal sèlman pou ou jwenn yon pèmi kondui 

(lisans).

Si ou pa gen otorizasyon pou travay, ou ka aplike 

pou yon nimewo Sekirite Sosyal sèlman si:

• Yon lwa federal egzije ou pou ou bay nimewo 

Sekirite Sosyal ou pou jwenn yon benefis patikilye 

oswa yon sèvis espesyal; oswa 

• Yon lwa leta oswa yon lwa lokal egzije pou ou 

montre nimewo Sekirite Sosyal ou pou ou ka 

resevwa benefis asistans jeneral ou te deja ranpli 

kondisyon pou ou jwenn. 

Si ou bezwen yon nimewo pou satisfè kondisyon 

eta kote ou ye a oswa kondisyon lokal, ou dwe pote 

yon lèt biwo gouvènman an ban nou. Lèt la dwe nan 

papye ki gen antèt (nou pa vle lèt nan papye kip a gen 

antèt oswa fotokopi) epi : 

• Lèt la dwe idantifye ou nan yon fason espesifik 

kòm moun ki aplike a; 

• Li dwe site lwa ki mande ou pou ou gen yon 

nimewo Sekirite Sosyal;

• Li dwe endike ou satisfè tout kondisyon biwo a, sof 

nimewo a ou pa genyen; epi 

• Li dwe gen non ak nimewo telefòn pou kontakte 

biwo a.

Si yo ba ou yon nimewo pou ou ka travay, ou pa 

ka itilize li pou travay. Si ou itilize li pou travay, nap 

mete DHS okouran.

Kontakte Sekirite Sosyal

Pou plis enfòmasyon epi pou jwenn kopi piblikasyon 

nou yo, vizite wèbsayt nou nan www.socialsecurity.gov

oswa rele gratis nan nimewo telefòn 1-800-772-1213

(pou moun ki pa tande oswa ki tande di, rele nan 

nimewo TTY nou a, 1-800-325-0778). Nou ka reponn 

kesyon espesifik yo, nan lè 7 dimaten jiska 7 diswa, 

lendi pou vandredi. Nou bay enfòmasyon tou nan yon 

sèvis telefòn otomatik ki fonksyone 24 èdtan pa jou.

Si ou bezwen yon entèprèt pou regle afè Sekirite 

Sosyal ou, nou ka fè ou jwenn youn gratis. Sèvis 

entèprèt yo disponib ni pou lè ou ap pale avèk nou nan 

telefòn, ni pou lè ou vini nan biwo Sekirite Sosyal. 

Rele nan nimewo telefòn gratis nou a 1-800-772-1213. 

Si ou pa pale Angle, peze 1 epi rete sou liy lan pou 

jouk lè yon reprezantan reponn. N ap kontakte yon 

entèprèt pou ede ou. Si afè ou a pa ka fin regle nèt nan 

telefòn, n ap pran yon randevou pou ou nan yon biwo 

lokal Sekirite Sosyal, epi n ap fè aranjman pou yon 

entèprèt ki pale Kreyòl prezan nan moman vizit ou.

Nou trete tout apèl yo avèk konfidansyalite. 

Nou vle asire tou ke ou resevwa bon jan enfòmasyon 

avèk jantiyès. Se pou rezon sa a genyen yon dezyèm 

reprezantan Sekirite Sosyal pou kontwole kèk 

apèl telefonik.

Social Security Administration

SSA Publication No. 05-10096-HC

Social Security Numbers For Noncitizens (Haitian-Creole)

December 2005